Zemūdens cauruļvadu un kabeļu bojāšana Baltijas jūrā Krievijas–Ukrainas kara laikā

thumb|Ķīnas kuģis ''Newnew Polar Bear'' (agrākais nosaukums ''Baltic Fulmar''), kas bija iesaistīts ''Balticconnector'' incidentā
[thumb|[Porvo ostā aizturētais tankkuģis *Eagle S*, kas bija iesaistīts elektrokabeļa *EstLink 2* un trīs sakaru kabeļu sabojāšanā]]
**Zemūdens cauruļvadu un kabeļu bojāšana Baltijas jūrā Krievijas—Ukrainas kara laikā** bija vairāki Baltijas jūras zemūdens infrastruktūras bojāšanas gadījumi Krievijas iebrukuma laikā Ukrainā, kas sākās ar zemūdens dabasgāzes cauruļvada *[[Nord Stream]]* uzspridzināšanu pie Bornholmas salas 2022. gada 26. septembrī.

## Incidenti
2023. gada 8. oktobrī notika zemūdens dabasgāzes cauruļvada un telekomunikāciju kabeļa starp Igauniju un Somiju (*[[Balticconnector]]*) bojājums ārējas darbības rezultātā, raisot aizdomas par Krievijas iesaisti. Izmeklēšana liecināja, ka kabeļa un gāzesvada bojājumu radīja Ķīnas kuģis. Aptuveni tajā pašā laikā Zviedrija paziņoja par atsevišķiem bojājumiem kabelim, kas savieno to ar Igauniju.

2024. gada 17. novembrī Ķīnas kuģis *Yi Peng 3*, kas kuģoja no Krievijas Ustjlugas ostas ar minerālmēslojuma kravu, izslēdza automātiskās identifikācijas sistēmas transponderu un ap plkst. 21ː00 ar izmesta enkura palīdzību sabojāja telekomunikāciju kabeli starp Zviedriju un Lietuvu, bet pēc apmēram 178 kilometriem ap plkst. 3ː00 sabojāja otru kabeli "*C-Lion1*", kas savieno Somiju un Vāciju. Kuģi Kategata jūras šaurumā arestēja Dānijas jūras spēki. Ķīnas Ārlietu ministrija kategoriski noraidīja jebkādu saistību ar sabotāžu. Vācijas aizsardzības ministrs Boriss Pistoriuss pauda pārliecību, ka Lietuvu un Zviedriju, kā arī Vāciju un Somiju savienojošo sakaru kabeļu bojājumi Baltijas jūrā, visticamāk, ir sabotāža.

2024. gada 25. decembrī pārtrauca darboties Igauniju un Somiju savienojošais elektrokabelis *EstLink 2* un trīs sakaru kabeļi. Somijas varasiestādes aizturēja naftas tankkuģi *Eagle S*, kas kā t.s. Krievijas "ēnu flotes" kuģis ar Kuka salu karogu bija ceļā no Krievijas Pēterburgas ostas uz Ēģipti.

### Latvijas sakaru kabeļa bojāšana
thumb|Bulgārijas kompānijai piederošs kuģis ''Vezhen'' (būvēts 2022), kuru aizturēja sakarā ar aizdomām par iesaisti LVRTC kabeļa pārraušanas incidentā
thumb|Norvēģijas kompānijai piederošs kuģis ''Silver Dania'' (būvēts 1989), kuru aizturēja sakarā ar aizdomām par iesaisti LVRTC kabeļa pārraušanas incidentā
2025. gada 26. janvāra rītā Zviedrijas ekskluzīvajā ekonomiskajā zonā notika "Latvijas Valsts radio un televīzijas centra" (LVRTC) optiskā sakaru kabeļa Ventspils—Gotlande pārrāvums. Latvijas Jūras spēku patruļkuģis apsekoja iespējamo kabeļa bojājuma rajonu un pārbaudīja kravas kuģi *Michalis San*, kas ar Maltas karogu no Alžīrijas ostas Bidžājas kuģoja uz Krieviju, taču nekādu aizdomīgu darbību uz klāja nekonstatēja, un arī kuģa enkurs nebija bojāts.

Savukārt Zviedrijas krasta apsardze arestēja Maltā reģistrēto beramkravu pārvadātāju *Vezhen*, kas pieder Bulgārijas uzņēmumam *Navigation Maritime Bulgare* un bija ceļā no Krievijas Ustjlugas ostas uz Skāgenu Dānijā. 28. janvārī Latvijas Ministru prezidente Evika Siliņa paziņoja, ka Jūras spēki sadarbībā ar Zviedrijas partneriem kabeļa bojājuma vietā veikuši zemūdens filmēšanu.

30. janvārī Norvēģijas policija pēc Latvijas Valsts policijas lūguma īslaicīgi aizturēja arī Norvēģijas uzņēmumam *Silver Sea* piederošo kuģi *Silver Dania*, kas bija ceļā no Sanktpēterburgas uz Murmansku, un nogādāja to izmeklēšanai Trumses ostā. 3. februārī Zviedrijas prokuratūra paziņoja, ka atceļ arestu kuģim *Vezhen*, jo kabeļa bojājumu esot izraisījuši laikapstākļi, nepilnības aprīkojumā un kuģniecības zināšanu trūkums.

## Plānotās sankcijas
2025. gada 2. janvārī Somijas elektropārvades tīklu operators *Fingrid* Helsinku apgabaltiesā iesniedza pieteikumu, ar ko lūdza konfiscēt tankkuģi *Eagle S* nolūkā atlīdzināt zaudējumus par *EstLink 2* kabeļa sabojāšanu. Somijas parlamenta Aizsardzības komitejas pārstāvis paziņoja, ka ir jāstrādā Eiropas Savienības likuma ietvaros, lai šādas situācijas varētu risināt. Zemūdens infrastruktūras bojāšanā iesaistītajām kuģniecības kompānijām būs finansiāli zaudējumi, un tādā veidā pilnīgi noteikti būs spiediens neiesaistīties šādās hibrīdoperācijās.

Pēc sākotnējās pirmstiesas izmeklēšanas posma beigām kuģi martā atbrīvoja, bet maijā kļuva zināms, ka aizdomās par sabotāžu un sakaru bojāšanu trīs kuģa apkalpes locekļiem augusta beigās vai septembra sākumā varētu sākties tiesas process.

## NATO militārā operācija
2025. gada janvārī Helsinkos notikušajā NATO Baltijas jūras reģiona valstu vadītāju sanāksmē paziņoja par militārās operācijas "Baltijas sardze" (*Baltic Sentry*) sākšanu ar mērķi aizsargāt kritisko infrastruktūru Baltijas jūrā. Militārā misija ietvers fregates, patruļlidmašīnas un jūras dronus, lai nodrošinātu pastiprinātu novērošanu un atturēšanu.

## Atsauces